המלצות- קורס טארוט
אורנה היקרה והאהובה!

נכנסת לנו עמוק ללב

ואנחנו לא רוצות להיפרד.

הגענו אלייך רק ללמוד טארוט

ויצאנו ממך מאוהבות.

הבטחת גם מודעות, ואנחנו שכבר עברנו הכל

קצת פקפקנו...

"מה עוד יש להציע לנו המנוסות?"

אך את פתחת לנו עולם מדהים

עם קלפים מדברים.

הנחת  מולנו מראה את עצמנו לראות ללא מסכה

וכך הצלחנו לעלות מדרגה.

כל שבוע הגענו - "הביתה" אל שתי אמהות חמות-

אנרגיה נהדרת, ביקורי מלאכים וקרובי משפחה בחדר...

הצלחת לרכז עבורנו ים של חומרים במעט זמן,

בצורה ברורה ממוקדת ומאורגנת.

התמוגגנו מיכולת ההוראה שלך, המשולבת עם יכולת אנושית וטיפולית נדירה ויכולת אבחנה מדהימה.

יש לך יכולת הבעה ועושר לשוני רב, את חרוצה כנמלה , יצירתית ומסורה.

ההתלהבות שלך לקלפים הצליחה להדביק אותנו לחלוטין!

אורנה יקרה,

אנחנו מתוודות, בכל קורס שהשתתפנו לא נמנענו מלהעביר ביקורת. כאן, לא הצלחנו למצוא אפילו דבר אחד ראוי לביקורת.

ועוד לא אמרנו...

כמה את יפה ומקסימה

ועינייך הכחולות בוהקות ומדברות.

נגעת בציפור הנפש של כל אחת מאתנו.

את מורה רוחנית אמיתית ומודל לכולנו.

בכל שיעור קבלת אותנו בחיבוק

ונפרדת מאיתנו בחיבוק

ואנחנו ,לא רוצות להיפרד.

תודה ועוד תודה

הקבוצה של ימי רביעי .

***********************************************

לאורנה המקסימה!

הגענו לסיום הקורס

וקשה לנו להיפרד...

הכרנו אותך במקרה

ולשמחתנו זה התגלגל לקורס קלפי טארוט מהנה.

תמיד ידענו ש"קלפים מקלפים"

אבל את עזרת לנו ללמוד עוד המון דברים מאלפים...

על עצמנו, משפחתנו וגם על ילדינו

ובעיקר למדנו להתבונן במראה גם אם זה לא תמיד גורם להנאה...

פתחת לנו עולם קסום ומעניין של חרבות, מטות גביעים ומטבעות

עולם של אבירים מלכים ומלכות - "ראש סיכה" וכוהנת גדולה וקצת מפחידה...

נהננו מהאוירה המאפשרת והנעימה

מהסיפורים המעניינים ומאישיותך המקסימה

הרגשנו שאנחנו יכולות לשתף בדברים אישיים ולא פשוטים

ותמיד ידעת מה לומר בדרכך המדהימה ולתת לנו לצאת בתחושה ממש טובה!

אנחנו מאחלות לך המון הצלחה, בריאות, אושר והגשמת כל השאיפות

ובטוחות שתמשיכי לשמח ולהעשיר  עוד הרבה נפשות.

את מורה מדהימה והאנרגיה החיובית שלך ממש נדירה.

אנחנו רוצות להגיד תודה על הכל

נתגעגע אלייך ולחיבוק שלך...

                             באהבה

                                  הבנות מנופית.

  לאורנה היקרה -

מסע השוטה בטארוט

0 השוטה - הגענו אלייך עם סימן שאלה גדול...כמו זרעון שמחפש בלהט את הביצית. הרגשנו שרק שוטים קוראים בקלפים ועם זאת ולמרות הכל הסקרנות גברה על הספקנות.

1-הקוסם – בשיעור הראשון נחשפנו לקוסמת שהקסימה אותנו בלהטוטיה, פרסה בפנינו את עתידנו. חלקנו רועדים, מנגבים זיעה שניגרת מהמצח, זהו... נחשפנו, פרסנו את קלפינו ברבים.

2-הכוהנת – התחוור לנו שיש בקלפים ידע רב וחוכמה שמסתתרת בציורים, במספרים ובצבעים. הבנו גם שכדי להתחבר לידע עלינו להגיע לשיעור בלי שיפוטיות ועם כוונות נקיות.

3- הקיסרית – החום והאהבה שאת – אורנה, מקרינה ומעניקה בכל מפגש איתך- כמעיין שופע שאינו נגמר. כל-כך התחברנו אלייך, לנתינה האין סופית שלך, לרצון להעניק ולתת ללא גבולות.

4-הקיסר – אומנם הרגשנו את הרוך והאהבה אך בכל הנוגע ללימוד, העברת את החומר עצמו בהקפדה, באופן מסודר, הגיוני וממוקד כולל השלטת משמעת בשיעור...(-:

5.-הכוהן הגדול המורה הרוחני שבך, עבד שעות נוספות. שילבת בהרצאות תרבויות עתיקות, סמלים, מספרים, הגנות וטיהור וגם ידעת לפנק את המלאכים שבאים לבקר אותך.

6-האוהבים – התקשורת בקבוצה הייתה מדהימה – אחד חושב והשני עונה ולהיפך...

7-המרכבה-המסע שלנו ממשיך, מתחילים להרגיש את הקלפים. שלב הנערות הסתיים, יש תחושה של שליטה בחומר. מרגישים ששולטים על המרכבה, מביטים קדימה ומסתכלים על העתיד מתוך ידיעה שנוכל לעמוד באתגר.

8- הכוח – עם הזמן למדנו את אין סוף האפשרויות והפוטנציאל שנמצא בקלפים. למדנו כי חשוב להיות רכים ובו בזמן חזקים.

9-הנזיר – הפנמנו שהאמת נמצאת עמוק בתוכנו ועלינו להסתכל פנימה באומץ ולא לפחד ממה שנגלה לעינינו.

אורנה – אנחנו אוהבים אותך מאוד. נתגעגע לחבוק הקיסרית החם שלך, לחיוך...

תודה על העולם שפתחת בפנינו ואנו מודים לך על כברת הדרך שהלכת איתנו ביחד . מבטיחים להשתמש בקלפים לפי הכללים שהטמעת בנו.

אוהבים ומחכים לקורסים הבאים שלך -קורס טארוט ערב ימי שלישי.
*********************************************************************

לאורנה בסיום הקורס,

אני רוצה להגיד לך תודה רבה!

תודה ש....

נתת לנו מעבר לקורס

נתת מעצמך לאורך כל תקופת הלימוד

החומר תמיד היה מתובל בריחות נעימים,

בסיפורים מדהימים, בכיבודים טעימים

בחיוכים אין ספור ובאמונה גדולה.

אין ספק,את מורה מעולה!

אני שמחה שנפגשנו והצלחנו להגיע עד הלום

באוירה כל-כך נעימה שרק את יודעת ליצור.

אני מאחלת לך,

שתפתחי עוד הרבה קורסים כאלה

ותכירי לפחות תלמידים כמונו...

שתמשיכי להתפתח ולצמוח ולהעניק מעצמך

וכן,שתהיי מאושרת ותגשימי כל שאיפה!

אין עלייך!!!!!!

באהבה חלי- חיפה.

 *************************************

אורנה יקירה

מה לכתוב לך לא נדע, שיר?סיפור? או אגדה?

את טווה בחוטים ואורגת סיפורים על קפלי הקפלים של החיים. 

את לא בודה מדימיונך. 

את רואה ומספרת נסתרות בעיניים בורקות המביטות ומפענחות סתרי סתרים של הקלפים המקלפים.

את מתבוננת בעולמם של מלכים ומלכות, שוטה וקוסם וגם נער מטבעות. השמש והירח, לטאה ואריה, כולם חוברים גם לנזיר ולמוכה. 

שמש מאירה וירח עצוב חוברים לחילזון, לדוכיפת וגם לאדם.

עולם קסום של אגדה - אבירים דוהרים (?) על חצאי סוסים.

השטן והכוהן הגדול במחיצה אחת.

יום הדין מגיע והמגדל עולה באש...

המטבעות מראות - לא תמיד הכל נוצץ....

הגביעים , עיתים ריקים הם,אך גם מלאים ולפעמים, חצי הכוס ריקה והבדידות קרה.

החרבות פולחות במחשבה חדה אך לפעמים גם את הגוף והנשמה.

המטות - תודה לאל- הם אינם עשויים מברזל, עליהם הירוקים מלבלבים

וכך, בחפיסה של קלפים, בעיניים נוצצות, את שולפת את השחקנים במחזה ומקריאה להם את תפקידם, מעמידה אותם במסדרי פריסות שונות ומשונות וטווה עלילות.

את יוצרת עולם מופלא של שיר? סיפור? אך לא אגדה .

השואל הישר מקשיב נפעם, מתפתל אך מתפעל.

הקלפים מקלפים את עולמו של השואל 

ואת בתבונתך, את חייהם מגוללת ופורשת החוצה, מתוך אריזתם החתומה בקופסה ומאירה את שמי השואל בהארה גדולה!!

מאיתנו באהבה  גדולה והנאה צרופה קורס בוקר יום שלישי!

*****************************************************************************************************

זכיתי ללמוד קלפי טארוט אצל אורנה וידאל, ואני חייבת לציין שזו היתה חוויה נהדרת וקסומה.

אורנה שולטת בנושא לעומק ובקיאה בתחומים נוספים המשתלבים בקלפים.כך שכל שיעור היה בגדר חויה מלאה ומעשירה.
מכיון שאורנה בהכשרתה מורה (טובה מאוד) החומר הועבר באופן דידקטי למופת: הסברים מדויקים וברורים, אמצעים דידקטיים כעזר להוראה, הבנת הצרכים של הלומד וארגון דרכי למידה בהתאם- מה שתרם לעיבוד והפנמת

החומר התיאורטי בקלות, בהנאה ובהצלחה רבה.

במהלך הקורס נהננו מתמיכתה של אורנה  בכל שאלה, תהייה, התלבטות, צורך בהתיעצות  אישית כל אחד לפי צרכיו ללא הגבלה.

אורנה באישיותה החמה והמקבלת ובעזרת חוש ההומור שנחנה בו, יצרה אוירה קסומה בכל מפגש !!!

מה הפלא שמשבוע לשבוע חיכינו בקוצר רוח למפגש הבא!  

 סיימנו את הקורס בתחושה של בטחון בידע ובמיומנויות אשר רכשנו וכן בכך שהקשר לא נפסק: תמיד היא  לצידנו בכל התלבטות. 

                                   רחל, טבעון.

************************************************* 

הרבה שנים רציתי ללמוד טארוט, לאורנה הגעתי דרך חברה,ולא הצטערתי!

 השעורים אצל אורנה הם חוויה, החומר הכתוב מגיע מסודר וברור,והאוירה תמיד נעימה וביתית.

בתוך זמן קצר הרגשתי כיצד אני נשאבת לעולם הטארוט ולא רוצה להפסיק.

חיכיתי בקוצר רוח לכל שיעור ושיעור שתמיד היה מעניין, מאתגר ושופע בידע.

וכמו שנאמר : "מורה טוב - מורה לחיים" וכזאת היא אורנה -מורה לחיים!

אני מחכה בקוצר רוח להמשיך ללמוד איתה גם תחומים אחרים.

עם המון אהבה

ליאת

